टमेटआ देहाखौ राफोद लाखियो । बेयो एन्टि अक्सिडेन्टसनि बाख्रि । टमेटयाव भिटामिन सि , लाइकपीन , भिटामिन , पटेसियामखौ थोजासे बिबांनि मोन्नाय जायो । लोगोसे बेयाव कलेस्ट्रलखौ बाङाइ खालामग्रा तत्वखौबो थोजासे बिबांनि मोनो । जाय सुबुंफोरा देहानि लेरथायखौ बाङाइ खालामनो गोसो जानायफोरनि थाखायबो मुलाम्फा गोनां । जरखा बाथ्राया जादों टमेटखौ संनायनि उनावबो बेनि पुस्टिनि गुदिया थायो । बेनि माखासे मख'जाथाव मुलाम्फाफोरा जाबाय ( 1 ) टमेटआव लाइक पीन बायदि एन्टि एक्सिडेन्ट मोन्नाय जायो , जाय बे केन्सारनि जीबख्रिफोरखौ होबथानायाव मदत खालामो । टमेटखौ नेमखान्थि बादियै जायोब्ला प्रस्टेट केन्सार , फेलपियान ट्युब्स , गोदोना , उदै , आहार बायदियाव केन्सार जानो हाथावनाया बाङाइ जायो । ( 2 ) टमेटयाव गोबां बिबांनि केलरि थायो , जाय देहानि लेरथायखौ बाङाइ खालामनायनि थाखाय मख'जाथाव । सानफ्रोमबो फुंनि रेजें जानायाव टमेटखौ जानायनि हुदा खालामोब्ला पषण तत्वफोरखौ मोन्नायजों लोगोसे देहानि लेरथायखौबो बारायहोयैआव गुन गोनां । ( 3 ) टमेटयाव लाइकपीन मोन्नाय जायो , जाय सीरम लिपिड अक्सिजाबनायखौ होबथानो । बेयो गोजौ थै खारथाय ( हाइ ब्लाड प्रेसार ) खौ सामलायनायजों लोगोसे बेखौ नेमखान्थि बादियै जायोब्ला ट्राइग्लिसराइडनि बिबांआबो बाङाइ जायो । ( 4 ) टमेटखौ नेमखान्थि बादियै जायोब्ला पाचन एबा दोगोन गोहोआ गोख्रों जायो । बेयाव केलरि , साल्फार बायदिखौ मोन्नाय जायो , जाय लिभारनि थाखाय मुलाम्फा गोनां आरो गेसनि जेंनाखौ जारगार होयो । ( 5 ) टमेटआव क्रनियामबो मोन्नाय जादों , जाय ब्लाड सुगारखौ सामलायो आरो समानथियै लाखियो , बेयो हासुदैयाव सुगारनि जौखोन्दोखौ सामलायना लाखियो । बेनि जाहोनआवनो टमेटखौ नेमखान्थि बादियै जायोब्ला टाइप सि 2 डायबिटिसनि बेरामिफोरनि थाखाय मुलाम्फा गोनां । 
टमेटआव बेरामफोर होबथानो हानायनि गोबां गुन थायो